משל הציפור

דף זה נכתב בחודש ניסן תש"פ בעת שהעולם עצר מהלכו בעקבות התפרצות נגיף הקורונה.

וַתֵּצֵא הַצִּפּוֹר הַצְּעִירָה

לִמְעוּפָהּ לְבַדָּהּ,

הִיא כְּבָר גְּדוֹלָה

אִמָּא אוֹתָהּ שָׁלְחָה

לִרְאוֹת הָעוֹלָם בְּעֵינֶיהָ שֶׁלָּהּ

וַתֵּצֵא וְהִנֵּה מִסָּבִיב שֶׁקֶט וּדְמָמָה

בֵּין נַחַל זוֹרֵם לְחֻרְשָׁה מוֹרִיקָה

הַכֹּל בְּרֹגַע הַטֶּבַע בִּמְנוּחָה

פְּרָחִים פּוֹרְחִים בִּיפִי תִּפְאָרָה

זִמְזוּם דְּבוֹרִים רוֹחֵשׁ בִּמְעוּפָהּ

מֵרָחוֹק בְּנֹעַם מִתְגַּלְגֵּל וְנִשְׁמָע

שִׁכְשׁוּךְ מֵי הַנַּחַל בִּמְרוּצָה.

דָּבָר כָּזֶה עוֹד לֹא רָאֲתָה!

בִּמְעוּפֶיהָ עִם אִמָּהּ

טֶרֶם גָּדְלָה וּבָגְרָה

טֶבַע רוֹחֵשׁ רָאֲתָה וְשָׁמְעָה.

לְצַד חַיּוֹת הוֹלְכֵי עַל אַרְבַּע

זוֹחֲלֵי אֶרֶץ וְצִפָּרִים כְּמוֹתָהּ,

הוֹלְכֵי עַל שְׁנַיִם בְּעֵינֶיהָ קָלְטָה

תָּמִיד בִּמְרוּצָה תָּמִיד בִּצְעָקָה

נִכְנָסִים וְיוֹצְאִים בְּחָפְזָה רַבָּה

לַקּוּפְסָאוֹת עַל גַּלְגַּלִּים אַרְבָּעָה

רוֹעֲשִׁים צוֹעֲקִים בְּרִגְשָׁה

מַשְׁאִירִים אַחֲרֵיהֶם לִכְלוּךְ וְאַשְׁפָּה

וּמִסָּבִיב מְהוּמָה גְּדוֹלָה גְּדוֹלָה

וְהַיּוֹם.

טֶבַע שֶׁל שֶׁקֶט וּרְגִיעָה

הָרוּחַ מְפַזֶּמֶת בְּאִוְושָׁה נְעִימָה

בֵּין נַחַל זוֹרֵם לְחֻרְשָׁה מְצִלָּה

טֶבַע בְּרֹגַע טֶבַע בִּמְנוּחָה

פְּרָחִים פּוֹרְחִים בִּיפִי תִּפְאָרָה

זִמְזוּם דְּבוֹרִים בְּרֶגֶשׁ מְעוּפָה

שִׁכְשׁוּךְ מֵי הַנַּחַל בִּמְרוּצָה

דָּבָר כָזֶה עוֹד לֹא רָאֲתָה!

מַה כָּאן קָרָה? עוֹלָם הִשְׁתַּנָּה!

וַתָּשָׁב הַצִּפּוֹר אֶל קִנָּהּ

לֹא יוֹדַעַת נַפְשָׁהּ

רוֹגֶשֶׁת וְנִסְעֲרָה

וַיִּשְׁאָלוּהָ בְּנֵי קִנָּהּ, אַחְיוֹתֶיהָ וְאִמָּהּ

עַל מַה וְלָמָּה כֹּה נִסְעֲרָה.

וַתְּסַפֵּר לְאִמָּהּ וּלְכָל הַחֲבוּרָה

אֶת אֲשֶׁר רָאֲתָה, אֶת אֲשֶׁר שָׁמְעָה

כִּי הִנֵּה הִשְׁתַּנּוּ סִדְרֵי הַבְּרִיאָה

הַטֶּבַע שׁוּב אֵינֶנּוּ כַּאֲשֶׁר הָיָה.

וַיִּתְמְהוּ כָּל בְּנֵי כָּנָף בִּרְעָדָה

וַתֹּאחַז בָּהֶם אֵימָה גְּדוֹלָה

וַיִּשְׁאֲלוּ אִישׁ לְרֵעֵהוּ עַל מָה וְלָמָּה

מִי יוֹדֵעַ פֵּשֶׁר זוֹ הַפְּלִיאָה

וַיִּשְׁלְחוּ בְּנֵי כָּנָף אַמִּיצִים בִּגְבוּרָה

וְשׁוּב וְלַחֲקֹר הַטֶּבַע בִּמְעוּפָה

הַאִם לֹא טָעֲתָה הַצִּפּוֹר הַצְּעִירָה?

וַיָּשׁוּבוּ וּבְפִיהֶם זֹאת הַבְּשׂוֹרָה.

אָכֵן, הִשְׁתַּנּוּ סִדְרֵי הַבְּרִיאָה.

אָז פָּנוּ כָּל הַצִּפּוֹרִים לֶחָכָם שֶׁבַּחֲבוּרָה

צִפּוֹר זָקֵן, שָׁנִים הַרְבֵּה רָאָה

וּוַדַּאי הוּא יוֹדֵעַ מַה כָּאן קָרָה.

וַתֹּאמֶר לָהֶם הַצִּפּוֹר הַזִּקְנָה

זָקַנְתִּי וָשַׂבְתִּי אֲבָל כָּזֶה מְאֹרָע

גַּם עֵינַי לֹא רָאוּ גַּם אָזְנִי לֹא שָׁמְעָה

יֵשׁ שָׁם בָּעֵץ בַּצַּמֶּרֶת הַתְּמִירָה

עוֹד צִפּוֹר חָכָם מִמֶּנִּי יְשִׁישָׁה

אוּלַי הִיא יוֹדַעַת אוּלַי הִיא שָׁמְעָה

בְּיָמֶיהָ אֲשֶׁר רַבּוּ, הַרְבֵּה רָאֲתָה

וַיֵּלְכוּ כָּל בַּעֲלֵי כָּנָף אֶל רֹאשׁ הַפִּסְגָּה

לִשְׁמוֹעַ לֶקַח, עֵצָה וְתוּשִׁיָּה

מִפִּי צִפּוֹר כָּל כְּנַף שֶׁהַרְבֵּה רָאֲתָה.

וַתֹּאמֶר לָהֶם הַצִּפּוֹרָה הַיְשִׁישָׁה:

זְכוּרָה אֲנִי מִסָּבַת סָבָתִי הַצִּפּוֹר הָרֹאשָׁה

שֶׁסִּפְּרָה לָנוּ בְּיַלְדוּתֵנוּ סִפּוּרֵי אַגָּדָה

עַל טֶבַע בְּלִי הוֹלְכֵי עַל שְׁנַיִם

וּבְלִי קֻפְסָאוֹת עַל גַּלְגַּלִּים אַרְבָּעָה

בְּלִי כְּרִיתוֹת יַעַר וּבְלִי דְּרָכִים בִּסְלִילָה.

שִׁמְעוּ לִי וְהָסִירוּ מִכֶּם דְּאָגָה

רַק טֶבַע שָׁקֵט וְזוֹרֵם בִּמְנוּחָה

חָזַר לִפְעֹם וְלִפְרֹחַ כַּיָּמִים שֶׁהָיָה

לִצְמֹחַ וּלְיַפּוֹת עוֹלָם כְּקַדְמַת דְּנָה.